வைகோ வின் நேர்மை இன்னபிற என்பதெல்லாம் அவர் காசு சம்பாதிக்க இயலாமல் ஒரு 'ரெண்டும் கெட்டானாக' வாழும் அவல நிலையைப் பார்த்து வரும் பச்சாதாபம். மற்றபடி குஜராத் கலவர நிகழ்விற்கு பின் வாஜ்பாயியே தலைகுனிந்ததாக கூறப் பட்ட காலத்தில் வைகோ சாமர்த்தியமாக சப்பை கட்டிய பாராளுமன்ற உரை போதுமே நேர்மைக்கு என்ன விலை என்பது . தவிரவும் சேதுசமுத்திர திட்ட பின்வாங்கல், இறுதிகட்ட ஈழப் போரின் போது இங்கு கண்ணும் கருத்துமாக இலை மலர்ந்ததால் ஈழம் மலரும் என ரெட்டை இலைக்கு வாக்கு கேட்ட சந்தர்ப்ப வாதம் இதெல்லாம் அவரது அரசியல் திடத்திற்கு சான்றே . உண்மையில் ஈழத்தில் போராடியவர்களையும் இதையே சொல்லி ஏமாற்றிய மோசடிக்காரர் தான் அந்த ஆள். உண்மையில் அந்தவகையில் "நம்பிக்கை துரோகி" வைகோ தான். கருணாநிதி "வெறும் துரோகி" மட்டுமே. வைகோ, கேஜ்ரிவால் போன்ற அட்டைக்கத்தி வீரர்களை விட பொது உடைமை சித்தாந்தம் வலிமையானது .அதன் தத்துவார்த்த ஒளியில் உலகை நாட்டை குறைந்த பட்சம் தமது பாதையை தெளிவுற பார்க்க இயலும் .ஆனால் எம் ஜி ஆர் கருணாநிதி சண்டையில் ஆளுக்கொரு பக்கமாக வலது இடது கட்சிகள் நின்ற கூத்தெல்லாம் நடந்தது . அவர்கள் இருவரும் இரு கம்யுனிஸ்டுகளையும் சற்று கௌரவமாகவே நடத்தினார்கள் .ஆனால் போயஸ் தோட்ட வாசலில் ஊடக காமெராக்களின் முன்னர் காத்து கிடக்க நேர்ந்ததை மானமுள்ள தொண்டர்கள் எப்படி ஏற்க இயலும் .